**Ministru kabineta noteikumu projekta ,,**

**Grozījumi Ministru kabineta 2017.gada 7.februāra noteikumos Nr.74 „Jaunuzņēmumu atbalsta programmu pieteikšanas un administrēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis: veicināt jaunuzņēmumu ekosistēmas attīstību un radītu kā Latvijas, tā arī starptautisko investoru interesi ieguldīt jaunuzņēmumos Latvijā, atvieglojot kvalifikācijas prasības pretendentiem, kā arī mazinot administratīvo slogu uzņēmumiem un programmu administrējošajai iestādei. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pamatojoties uz Ministru kabineta 2019.gada 23.septembra rezolūciju Nr. Nr. 90/TA-1753, kurā atsaucoties uz Saeimas Ilgtspējīgas attīstības komisijas Informācijas tehnoloģiju un inovatīvas uzņēmējdarbības apakškomisijas 2019. gada 18. septembra vēstuli Nr. 142.9/17/1-2-13/19, Ekonomikas ministrijai ir uzdots uzdevums sagatavot atbildes projektu apakškomisijai un līdz 2019.gada 15. oktobrim iesniegt to Valsts kancelejā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Kopš ir stājies spēkā Likums un 2017.gada 7.februāra noteikumi Nr. 74 “Jaunuzņēmumu atbalsta programmu pieteikšanas un administrēšanas kārtība” (turpmāk – Noteikumi), ir veikti grozījumi, tādējādi pielāgojot normatīvo regulējumu faktiskajai situācijai nozarē un tas veicinātu nozares attīstību. Ekonomikas ministrija turpina cieši sadarboties ar nozares ekspertiem un diskusijās ar tiem, kā arī Latvijas Investīciju un attīstības aģentūru (turpmāk – LIAA) kā atbalsta programmu administrējošo iestādi tikušas konstatētas vairākas Likumā ietvertās normas, kuras neatbilst faktiskajai situācijai nozarē un liedz potenciālajiem atbalsta saņēmējiem pieteikties Likumā noteiktajām atbalsta programmām. Lai radītu normatīvo regulējumu atbilstošu esošajai tirgus situācijai, ir izstrādāti grozījumi Likumā, kā arī Noteikumos.Likuma 5.panta pirmajā daļā ir noteikts, ka kvalificēts riska kapitāla investors (turpmāk – investors) ir persona vai lietu kopība, kas atbilst likuma 5.panta pirmās daļas turpmākajos punktos noteiktajiem nosacījumiem. Kā izriet no šiem nosacījumiem, tad galvenās prasības investoram, kas ir fiziska persona, ir jābūt ieguvušam komercdarbības pieredzi un tai pieder finanšu līdzekļi, ko viņš var ieguldīt jaunuzņēmumu attīstībā. Savukārt Noteikumu 6.4. un 6.5.apakšpunktos šo prasību uzskaitījums ir daudz plašāks. Tā, piemēram, investoriem ir pienākums iesniegt apliecinājumu, ka tas ir kvalificējies kādā no Eiropas Savienības (turpmāk – ES) vai Eiropas Ekonomikas zonas (turpmāk – EZS) valsts atbalsta programmās riska kapitāla jomā vai arī ir kādā starptautiskā riska kapitāla investoru tīklā. Līdz 2018.gada 31.decembrim AS “Attīstības finanšu institūcija Altum” (turpmāk – Altum) piedāvāja Latvijā vienīgo eksistējošo programmu – proti, piloprojektu esošo atbalsta instrumentu ietvaros-, kas ļāva kvalificēt investoru atbilstoši šai prasībai: “kvalificējies kādā ES vai EZS valsts atbalsta programmās riska kapitāla jomā.” Tomēr šobrīd šī programma vairs nedarbojas un citas iespējas iegūt šādu apliecinājumu Latvijā nepastāv. Kā norāda Latvijas biznesa eņģeļu tīkla “LatBAN” (turpmāk – LatBAN), pie viņiem vēršas investori, kuri ir iestājušies LatBAN, labprāt investētu kādā no jaunuzņēmumu biznesa idejām, tomēr, minētie uzņēmumi ar saņemto agrīnās stadijas riska kapitāla ieguldījumu no LatBAN biedriem kvalificētos Likumā noteiktajam atbalstam nevar, jo minētie investori (biznesa eņģeļi) nespēj izpildīt Noteikumos uzlikto nosacījumu. Šobrīd identificējami vismaz 12 šāda veida gadījumi. Pie LatBAN vēršas arī citi jaunuzņēmumi, kuri vēlas kvalificēt savus investorus Likuma ietvaros, lai saņemtu atbalstu, bet to izdarīt nav iespējams. Līdz ar to, secināms, ka pat vairāk nekā 10 jaunuzņēmumu šobrīd nesaņem atbalstu šī iemesla dēļ, ja pieņemam ka katrs no šiem 12 enģeļiem varētu ieinvestēt kaut vienā jaunuzņēmumā Latvijā.LIAA ir norādījuši, ka viņiem ir bijuši **vismaz 5 gadījumi**, kad starptautiskais investors ar vēlmi kvalificēties Likumā noteiktajiem nosacījumiem, netika kvalificēti iepriekš jau aprakstītā nosacījuma dēļ un arī tie neizrādīja atkārtotu vēlmi to iegūt. Starptautiskie investori ir norādījuši, ka tiem nav zināma neviena ES/EZZ valstī eksistējoša programma, kuras ietvaros varētu iegūt šādu apliecinājumu.Vērtējot investoru un viņa atbilstību Likuma ietvaram, ir būtiski gūt pārliecību, ka investora ieguldījumu avots ir drošs un caurskatāms, tomēr Noteikumu 6.4. un 6.5.apakšpunktā minētie nosacījumi nav īstenojami un tādējādi Latvijas jaunuzņēmumi zaudē iespēju piesaistīt investīcijas biznesa idejas attīstīšanai un vienlaikus arī pastāv augsts risks, ka nespēs kvalificēties Likumā noteiktajam atbalstam. **Noteikumu projekts paredz svītrot prasību par nepieciešamību kvalificēties kādā no ES vai EEZ valstu atbalsta programmām riska kapitāla jomā.** 2) Likuma 21. pantā noteiktajā kārtībā riska kapitāla investors, ja tas vēlas tikt iekļauts kvalificēto riska kapitāla investoru sarakstā, iesniedz Jaunuzņēmumu vērtēšanas komisijai (turpmāk – Komisijai) attiecīgu pieteikumu un Noteikumu 6.punktā dokumentus, kas apliecina tā atbilstību likuma 5. panta noteiktajām prasībām. Atbilstoši Likuma 15.panta pirmās daļas otrajā punktam **komisija, balstoties uz atbalsta programmas administrējošās iestādes** (turpmāk - LIAA) **atzinumu, pieņem lēmumu par riska kapitāla investora iekļaušanu kvalificēto riska kapitāla investoru sarakstā.** LIAA pienākums izvērtēt kvalificēta riska kapitāla investora pieteikumu ir noteikts Noteikumu 10.3. un 10.4 punktos – proti “10.3 (..) izskatīt riska kapitāla investora iesniegto pieteikumu un ar to saistītās dokumentācijas atbilstību Jaunuzņēmumu darbības atbalsta likuma 5. pantā minētajiem kvalifikācijas nosacījumiem” un “10.4. sagatavot un iesniegt komisijai argumentētu atzinumu. Pamatojoties uz šo noteikumu 10.3. apakšpunktā minēto izvērtējumu”. Uz šī lēmuma pamata Komisija pieņem lēmumu par kvalificēta riska kapitāla investora iekļaušanu sarakstā. Turpretim, spēkā esošā Noteikumu redakcija (10.5 apakšpunktā un 16.punktā) noteic, ka administrējošā iestādes (LIAA) pienākums ir atbalsta programmu periodā izvērtēt (un veikt pārbaudes) kvalificēto riska kapitāla investoru atbilstību kvalifikācijas prasībām.  No šī izriet, ka LIAA visā atbalsta saņemšanas periodā papildus būtu jāuzrauga kvalificēto riska kapitāla investora (kas nekāda veida atbalstu nesaņem) atbilstība prasībām un būtības nosaka pienākumu atkārtoti pārbaudīt jau veiktos ieguldījumus. Šāda kārtība riska kapitāla investora kvalifikācijas nosacījumu pārbaudei visā atbalsta saņemšanas periodā uzliek papildus administratīvo slogu LIAA: pirmkārt, riska kapitāla investors nesaņem nekādu valsts atbalstu, un, otrkārt, Komisija, pieņemot lēmumu par investora iekļaušanu kvalificēta riska kapitāla investora sarakstā, jau ir izvērtējusi tā atbilstību Likuma 5pantā noteiktajiem kritērijiem, vērtējot LIAA sniegto atzinumu. **Šī iemesla pēc tiek dzēsts LIAA pienākums Noteikumu 10.5.apakšpunktā un 16.punktā uzraudzīt investoru atbilstību kvalifikācijas nosacījumiem pēc tā pirmreizējās pārbaudes un iekļaušanas kvalificēto riska kapitāla investoru sarakstā.** Noteikumu projekts neatceļ prasību pārbaudīt kvalificēta riska kapitāla investora atbilstību Likuma 5.pantā prasībām, bet precizē programmas administrējošās iestādes (LIAA) pienākumus pēc tam, kad minētā riska kapitāla investora kvalifikācijas nosacījumi jau vienu reizi ir pārbaudīti un Komisija ir pieņēmusi attiecīgu lēmumu.3) Ņemot vērā, ka Noteikumu 10.8.punktā minētie Ministru kabineta 2014.gada 2.decembra noteikumi Nr.740 “*De minimis* atbalsta uzskaites un piešķiršanas kārtība un uzskaites veidlapu paraugi” ir zaudējuši spēku un *de minimis* atbalsta uzskaite no š.g. 1.jūlija notiek saskaņā ar Ministru kabineta 2018.gada 21.novembra noteikumiem Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”, izmantojot elektronisku *de minimis* atbalsta uzskaites sistēmu. **Attiecīgi precizētas Noteikumu 3.1.3., 5.2., 10.8., 21.punktu redakcijas, precizējot un papildinot Noteikumu projektu atbilstoši šobrīd spēkā esošajam *de minimis* atbalsta uzskaites regulējumam.**4) Lai nodrošinātu korektu valsts atbalsta kontroles regulējuma ievērošanu attiecībā uz nelikumīgā valsts atbalsta atgūšanu, ja pārkāpti valsts atbalsta nosacījumi, **precizēts Noteikumu 27.punkts,** ņemot vērā Eiropas Savienības tiesas 2019. gada 5. marta spriedumu Lietā C‑349/17 par lūgumu sniegt prejudiciālu nolēmumu atbilstoši Līguma par Eiropas Savienības darbību (turpmāk – LESD) 267. pantam tiesvedībā *Eesti Pagar AS* pret *Ettevõtluse Arendamise Sihtasutus*, *Majandus* ‑ *ja Kommunikatsiooniministeerium[[1]](#footnote-2)* Proti, tiek noteikts, ka arī **gadījumos, kad Eiropas Komisija nav pieņēmusi lēmumu par komercdarbības atbalsta atgūšanu par dalībvalsts iestādes (atbalsta sniedzēja) piešķirto komercdarbības atbalstu**, kas tika piešķirts, neievērojot Līguma par Eiropas Savienības darbību 108. panta 3. punktā noteikto paziņošanas pienākumu, un kuru piešķirot netika izpildīti komercdarbības atbalsta regulējuma (t.sk., Komisijas 2014. gada 17. jūnija regulas (ES) Nr. 651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu) nosacījumi, **dalībvalsts iestādei (atbalsta sniedzējam) ir pienākums pašai pēc savas iniciatīvas atgūt šādu komercdarbības atbalstu**. Vienlaikus spriedumā noteikts, ka ar šīm tiesību normām tiktu nodrošināta visa nelikumīgā atbalsta atgūšana un lai līdz ar to tā **saņēmējam tostarp tiktu uzdots samaksāt procentus par visu laikposmu, kurā tas ir guvis labumu no šī atbalsta**, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū (**atgūstamo procentu apmērs nevar būt pretrunā minētajam līdzvērtības un efektivitātes principam** un tādējādi, nosakot atgūstamo procentu apmēru, ir jāievēro Eiropas Savienības tiesību normas.). |
| 3. | Projekta izstrādē iesaistītās institūcijas un publiskās personas kapitālsabiedrības | Ekonomikas ministrija, Latvijas Investīciju un attīstības aģentūra |
| 4. | Cita informācija | Nav  |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jaunuzņēmumi, Latvijas Investīciju un attīstības aģentūra. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz ietekmi uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Ekonomikas ministrija |
| 3. | Cita informācija | Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar normatīvo aktu tiek ieviesti valsts atbalsta atgūšanas nosacījumi, ja pārkāpts valsts atbalsta regulējums (Eiropas Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam) saskaņā ar Komisijas 2004. gada 21. aprīļa regulas (EK) Nr. 794/2004 ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2004. gada 21. aprīļa regulas (EK) Nr. 794/2004 ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Regula Nr. 794/2004). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 794/2004 10.pants | Noteikumu projekta 9. punkts (attiecibā uz Ministru kabineta noteikumu 27.punktu) | Vienības tiek ieviestas pilnībā. Atsauce par Eiropas Komisijas publicētajām kārtējās un attiecīgās sākotnējās valsts atbalsta atmaksāšanas procentu likmēm. | Netiek paredzētas stingrākas prasības. |
| Regula Nr. 794/2004 11.pants | Noteikumu projekta 9. punkts (attiecibā uz Ministru kabineta noteikumu 27.punktu) | Vienības tiek ieviestas pilnībā. Atsauce par procentu likmes piemērošanas metodi. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar |
| Cita informācija | Nav |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2019.gada 30.septembrī ievietots Ekonomikas ministrijas mājas lapā.  |
| 2. | Sabiedrības līdzdalība projekta izstrādē |  Nav attiecināms. |
| 3. | Sabiedrības līdzdalības rezultāti |  Sabiedrības priekšlikumi netika iesniegti |
| 4. | Cita informācija | Nav |

 |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Latvijas Investīciju un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta Ekonomikas ministrijas un Latvijas Investīciju un attīstības aģentūras esošo funkciju ietvaros. |
| 3. | Cita informācija | Nav |

**Iesniedzējs:**

**Ekonomikas ministrs R. Nemiro**

**Vīza:**

**Valsts sekretārs Ē. Eglītis**

Madara Ambrēna, 67013061

Madara.Ambrena@em.gov.lv

1. Sprieduma teksts latviešu valodā ir pieejams šeit: <http://curia.europa.eu/juris/document/document.jsf;jsessionid=3FCFE9F9814714B6A5445FE9C58E7902?text=&docid=211287&pageIndex=0&doclang=LV&mode=lst&dir=&occ=first&part=1&cid=933595> [↑](#footnote-ref-2)